Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: 
Paragraph Index: 441

3. Az 52. Cikk 4. és 5. bekezdésével ellentétben az Amerikai Egyesült Államok, Kanada, Irán (Iszlám Köztársaság) és Törökország postaigazgatásának jogában áll, hogy az érdekelt igazgatásoktól egységes díjak formájában beszedje minden olyan igazgatástól származó érkező postaanyag által okozott belföldi légiszállítási költségeit, amellyel kifejezetten a költségeken vagy a belföldi díjakon alapuló végdíjelszámolást alkalmaz. Ennek hiteléül alulírott meghatalmazottak felvették a jelen Jegyzőkönyvet, amely ugyanolyan erejű és érvényű, mintha rendelkezéseit magába az Egyezmény szövegébe foglalták volna, és azt aláírták egy példányban, amelyet a Nemzetközi Iroda vezérigazgatójánál helyeztek letétbe. A kongresszust rendező ország kormánya erről mindegyik félnek egy másolatot küld. Kelt Szöulban, 1994. szeptember 14-én. (Aláírások)”

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes